**Учебна 2022-2023 година**

Анкетното проучване бе проведено в периода октомври-ноември, 2023 г. след приключване на Държавните изпити през юнска и септемврийска сесия за учебната 2022-2023 г.

Въпросите от анкетното проучване и условията бяха обсъдени на Заседание на Комисията по качеството, Протокол No 1/ 17.10.2023 г.

Решено бе проучването да се проведе по електронен път през Moodle, като бяха взети необходимите мерки за анонимност.

На анкетата през учебната 2022 – 2023 година отговориха 15 студента.

1. **Съдържание на анкетата.**

Бяха поставени по 7 еднакви въпроса към всеки от четирите Държавни изпита, а именно:

**1.** Държавният изпит по……… **съдържа въпроси**, които обхващат материала, включен в обучението.

**2.** **Времето**, предвидено **за работа** и отговори, **е достатъчно**.

**3.** **Въпросите са ясно поставени**.

**4.** Формата на провеждане на изпита позволява **обективна оценка на знанията ми**.

**5.** **Оценката**, която получих на изпита, **отразява реално моите знания**.

**6.** **Обучението в дисциплините**, които се включват в този държавен изпит, **е полезно** за **изграждането ми като специалист**.

**7.** **Обучението** в дисциплините, които се включват в този държавен изпит, **е на високо ниво**.

***Скала на съгласие:*** *5 = напълно съгласен, 4 = отчасти съгласен, 3 = нито съгласен, нито несъгласен, 2 = отчасти несъгласен, 1 = категорично несъгласен*

1. **Резултати от проучването:**

Обобщени данни от проучването са представени в Таблица 1.

**Таблица 1.** Резултати от проучване на студентско мнение за държавните изпити на студентите от специалност „Фармация“ за учебната 2022-2023 година.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Дисциплина** | **Средна оценка за въпрос No** | | | | | | | **Общо** |
| **1** | **2** | **3** | **4** | **5** | **6** | **7** |
| 1. Фармакогнозия, фармакология и токсикология | **4.8** | **4.7** | **4.5** | **3.3** | **3.8** | **4.4** | **4.1** | **4.23** |
| 2. Технология на лекарствените форми и биофармация | **5.0** | **5.0** | **4.7** | **4.3** | **4.2** | **4.8** | **4.6** | **4.65** |
| 3. Фармацевтична химия и фармацевтичен анализ | **4.1** | **4.5** | **4.2** | **4.1** | **4.1** | **3.7** | **3.9** | **4.09** |
| 4. Социална фармация и фармацевтично законодателство | **5.0** | **5.0** | **5.0** | **4.8** | **5.0** | **5.0** | **4.7** | **4.93** |

1. **Анализ на данните от проучване на студентското мнение на студенти, положили ДИ през 2023 г.,** обсъдени на Заседание на Комисията по качеството, Протокол No 2/ 24.11.2023 г.

Резултатите от проучването показват, че и за четирите държавни изпита средната оценка е сравнително висока, в интервала между 4 и 5. Забелязва се, че оценката корелира с трудността на съответните дисциплини.

Студентските мнения се обединяват към общо висока оценка за нивото на обучение по дисциплините, включени в Държавните изпити.

Високо оценена е и значимостта на тези дисциплини при обучение и изграждане на специалисти в областта.

Студентите одобряват организацията на провеждане на изпитите, като и контактите с изпитната комисия (с малки изключения).

Смятат, че въпросите са ясно поставени (4.6) и са основа за правилна оценка (4.3), а формата на провеждане на изпита позволява обективна оценка на знанията (4.1).

В коментариите към анкетното проучване са отбелязани недостатъци и пропуски, които са оформени като препоръки към изпитните комисии.